Selyf ap Cynan

Selyf ap Cynan eller Selyf Sarffgadau (død 616) opptrer i gammelwalisiske slektslister som en konge av kongeriket Powys tidlig på 600-tallet. Han er nevnt som sønn av Cynan Garwyn.

Hans navn er en walisisk form for Salomo, men opptrer i de eldste slektslister som Selim. Av omtale skal han ha hatt tilnavnet Sarffgadau, i betydningen «krigsormen». I henhold til Ulster-annalene og Annales Cambriae (eller Annalene fra Wales) døde han i år 616 i slaget ved Chester i kamp med Æthelfrith av Northumbria. Ulster-annalene gir ham tittelen «konge av britonene», kanskje på grunn av at han ledet en felles hær av mer ett britonsk kongerike i dette slaget mot Northumbria. Kongen av Gwynedd, Iago ap Beli, døde også i dette slaget i henhold til Annales Cambriae.

 Referanser 

 Litteratur 
 Maund, Kari (2000): The Welsh Kings: The Medieval Rulers of Wales (Tempus)

Kategori:Konger av Powys
Kategori:Huset Gwertherion